**יעל גרובגלס** (נולדה ב-31 במאי 1984) היא שחקנית ודוגמנית ישראלית, בעלת קריירה בינלאומית. היא מוכרת בשל תפקידה בתור ג'יני בסדרת הטלוויזיה הישראלית "האי" בערוץ הילדים, ובזכות הופעתה בתפקיד כפול בתור פטרה סולנו / אנסקה בסדרת הטלוויזיה האמריקאית "ג'יין הבתולה" בערוץ The CW.

ביוגרפיה
--------

גרובגלס נולדה בפריז, בת יחידה לאם אוסטרית-נוצרייה שהתגיירה ולאב יהודי-צרפתי. בצעירותם התנדבו הוריה בקיבוצים. כשהייתה בת שנתיים הוריה עלו ביחד עימה לישראל, והמשפחה התגוררה ברעננה. למדה בתיכון "מטרו ווסט" במגמת אומנות. בגיל צעיר החלה ללמוד בלט והופיעה במחול מול קהל. למדה משחק בסל"ה - הסטודיו לאמנויות התיאטרון מיסודו של יורם לוינשטיין.

קריירה
------

### בישראל

החלה את הקריירה שלה כדוגמנית צילום, אופנה ופרסומות. גרובגלס השתתפה בתחרות "עלית מודל" 2004. ב-2007 הצטלמה לפרסומת ל-012 עם איל קיציס.

בשנת 2007 הופיעה בפעם הראשונה כשחקנית בסדרת הטלוויזיה "אולי הפעם" בהפקת yes, שבה גילמה את דמותה של תותי.

בין השנים 2007–2010 גילמה את דמותה של ג'יני בסדרת הטלוויזיה "האי". ב-2010 שיחקה גם בסרט האימה "כלבת" שבו גילמה את דמותה של שיר הטניסאית.

בין השנים 2010–2014 השתתפה במחזה "שחק אותה סם" בתיאטרון באר שבע.

ב-2011 גילמה את דמותה של אלי (אלישבע) שרון בסדרת הטלוויזיה "השועלים" בהפקת yes. באותה שנה השתתפה בעונה השלישית של הסדרה "רמזור" בערוץ 2. הופיעה גם בסדרה "חצויה - הדבר האמיתי".

ב-2012 הופיעה בסדרה "תנוחי" שבה גילמה את דמותה של גבי בר־לב, אישה צעירה בת 23 אשר נתקעת על אי בודד עם ארבע נשים מפורסמות ומנסה לעודד אותן עד לחזרתן לארץ.

ב-2013 הופיעה בשני פרקים בעונה השנייה של "סברי מרנן" עם טוביה צפיר, תום אבני וסנדרה שדה. סיימה את הצילומים לסרט "ג'רוזלם"(אז נקרא "זכוכיות"), בו שבה לשתף פעולה עם יון תומרקין.

ב-2015 שיחקה בסרט האימה הישראלי דובר האנגלית "ג'רוזלם" לצידם של יון תומרקין ודניאל ג'יידלין.

### בארצות הברית

ב-2011 גרובגלס כיכבה בקליפ האינטראקטיבי לשיר "Say You Like Me" של הלהקה We The Kings האמריקאית.

ב-2013 כיכבה בפרק פיילוט לעיבוד השני לסדרה של "הבחירה", בערוץ CW האמריקאי, בתור אמריקה סינגר, אולם הסדרה לא נרכשה לשידור. 

בין השנים 2013–2014 שיחקה כדמות משנה בסדרה "ממלכה" בערוץ CW האמריקאי, בתור אוליביה ד'אמנקורט.

בין השנים 2014–2019 היא שיחקה כאחת הדמויות הראשיות בסדרה "ג'יין הבתולה" המועמדת והזוכה בפרסי גלובוס הזהב, בערוץ CW האמריקאי, בתפקיד כפול בתור פטרה "נטליה" סולנו, ובתור אחותה התאומה אנסקה.

ב-2016 השתתפה בסדרה "האקסית המטורפת" בערוץ CW האמריקאי בתור טרינה. גרובגלס שיחקה גם בסרט הקצר "Grace Note", בתור ת'יאה.

בשנת 2017 שיחקה בשני בפרקים בעונה השלישית של הסדרה "סופרגירל", בתור גייל מארש, הידועה גם בתור פסי.

ב-2018 יצא סרט המסתורין-דרמה "An Interview with God" בו היא מככבת בתור שרה אשר.

חיים אישיים
-----------

משנת 2006, גרובגלס נמצאת במערכת יחסים עם בן זוגה הישראלי, ארטם קרופנב, איש עסקים שהכירה עוד בתקופת התיכון ברעננה. ב-2020 נולדה להם בת.

סיפרה שהיא נגד אכילת בשר, וב-2012 הפכה לפסקטריאנית טרם ירידתה לארצות הברית.

מאז 2013 מתגוררת לסירוגין בישראל, ובעיקר בארצות הברית בשל עבודתה.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2010 | כלבת | שיר |  |
| 2015 | ג'רוזלם | רייצ'ל קליין |  |
| 2018 | *An Interview with God* | שרה אשר |  |

### תיאטרון

| שנה | מחזה | תפקיד | שם התיאטרון |
| --- | --- | --- | --- |
| 2010–2014 | שחק אותה סם | לינדה כריסטי | תיאטרון באר שבע |

### טלוויזיה

| שנה | סדרה | תפקיד | הערות |
| --- | --- | --- | --- |
| 2007 | אולי הפעם | תותי | תפקיד אורח |
| 2007–2010 | האי | ג'יני | תפקיד ראשי; 3 עונות |
| 2010–2011 | השועלים | אלי "אלישבע" שרון | תפקיד ראשי; 50 פרקים |
| 2011 | רמזור | נופר לוי | תפקיד אורח |
| בנות הזהב | ליהי | תפקיד משני |
| יחפים | ג'יין | תפקיד משני |
| 2011–2012 | חצויה - הדבר האמיתי | נוי וייס | תפקיד משני |
| 2012 | תנוחי | גבי "גבריאלה" בר לב | תפקיד ראשי; 50 פרקים |
| 2013 | סברי מרנן | מטרופקה | 2 פרקים |
| 2013–2014 | ממלכה | אוליביה ד'אמנקורט | 7 פרקים |
| 2014–2019 | ג'יין הבתולה | פטרה סולנו / אנסקה | תפקיד ראשי; 5 עונות |
| 2015 | הפיג'מות | עמית | תפקיד אורח |
| 2016 | האקסית המטורפת | טרינה | פרק: "When Will Josh and His Friend Leave Me Alone?" |
| 2017–2018 | סופרגירל | גיילה מארש / פסי | 2 פרקים |
| 2022 | בלתי גמור | ליבה | 2 פרקים |
| 2022 | חנוכה על שיפון | מולי גילברט | סרט טלוויזיה מבית הולמרק |

קישורים חיצוניים
----------------

ויקישיתוף מדיה וקבצים בנושא **יעל גרובגלס** בוויקישיתוף
* אתר האינטרנט הרשמי של יעל גרובגלס
* יעל גרובגלס, ברשת החברתית פייסבוק

* יעל גרובגלס, ברשת החברתית אקס (טוויטר)

* יעל גרובגלס, ברשת החברתית אינסטגרם

* יעל גרובגלס, במיזם "אישים" לתיעוד היצירה הישראלית

* יעל גרובגלס, במסד הנתונים הקולנועיים IMDb (באנגלית)

* יעל גרובגלס, באתר "אידיבי", מאגר הידע העברי לקולנוע ישראלי ועולמי

* יעל גרובגלס, באתר AllMovie (באנגלית)

* יעל גרובגלס, באתר Rotten Tomatoes (באנגלית)

* יעל גרובגלס, באתר Metacritic (באנגלית)

* יעל גרובגלס, במסד הנתונים הקולנועיים KinoPoisk (ברוסית)
* צביה בלום, תרבות, דם חדש: ראיון עם יעל גרובגלס, באתר nrg‏, 27 בנובמבר 2010
* ליהי לאופר, המהפך של יעל גרובגלס, באתר mynet (כפי שנשמר בארכיון האינטרנט), 29 בדצמבר 2010
* ליהי אלבז, פנאי פלוס, יעל גרובגלס: בלונדינית וטוב לה, באתר Xnet‏, 12 באפריל 2012
* רן בוקר, "הוליווד היא לא תחליף לישראל", באתר ynet, 22 בנובמבר 2015 סרטונים
* דודי כספי, "בארץ פונים אליי באנגלית": ראיון עם יעל גרובגלס, באתר ישראל היום, 9 באפריל 2019

הערות שוליים
------------

1. ↑  צביה בלום, דם חדש: ראיון עם יעל גרובגלס, באתר nrg‏, 27 בנובמבר 2010
2. ↑  אלון הדר, גרובגלס סטייל, **ידיעות אחרונות - 7 ימים**, 23 במאי 2014, עמ' 64
3. ↑  ליהי לאופר, המהפך של יעל גרובגלס, באתר mynet (כפי שנשמר בארכיון האינטרנט), 29 בדצמבר 2010
4. ↑  כתבת וואלה! אופנה‏, מועמדת מס' 7 - יעל גרובגלס, באתר וואלה!‏, 18 בספטמבר 2004
5. ↑   Say You Like Me, בביצוע We The Kings, סרטון באתר יוטיוב
6. ↑  יעל גרובגלס - אבל אתם מכירים אותה גם כג׳יני מהאי, באתר ביגי BIGI TV
7. ↑  Juneau, Jen (18 בינואר 2020). "Jane the Virgin's Yael Grobglas Welcomes First Child, Daughter Arielle: 'Wish Us Luck'". *People* (באנגלית). נבדק ב-2020-04-05. `{{cite web}}`:  (עזרה)
8. ↑  "Jane the Virgin's Yael Grobglas Makes Shakshuka When She Feels Homesick". *Grub Street* (באנגלית אמריקאית). נבדק ב-2021-05-17.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17057567h (data)
* ISNI: 0000 0004 8644 8614
* LCCN: no2016116210
* VIAF: 1796147425880545040003
* WorldCat: lccn-no2016116210

 |